**Ministru kabineta noteikumu projekta**

**„Grozījumi Ministru kabineta 2011.gada 1.februāra noteikumos Nr.88 „Sociālās korekcijas izglītības iestādes iekšējās kārtības noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2011.gada 1.februāra noteikumos Nr.88 „Sociālās korekcijas izglītības iestādes iekšējās kārtības noteikumi”” (turpmāk – noteikumu projekts) izstrādāts, pamatojoties uz:1. [*Euro* ieviešanas kārtības likuma](http://likumi.lv/doc.php?id=254741#p30) 30.panta pirmo un ceturto daļu;
2. [Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar *eiro* ieviešanu Latvijā””](http://likumi.lv/doc.php?id=249822#p7) 7.1.apakšpunktu;
3. [Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojuma Nr.136 „Par Latvijas Nacionālo *euro* ieviešanas plānu”)](http://likumi.lv/doc.php?id=255933) 1.pielikuma J2.2.1.un J2.2.2 apakšpunktu;
4. Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā 1.5.apakšpunktu.
 |
| 2. | Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams izstrādāt noteikumu projektu, t.i., nepieciešams nodrošināt Ministru kabineta 2011.gada 1.februāra noteikumu Nr.88 „Sociālās korekcijas izglītības iestādes iekšējās kārtības noteikumi” (turpmāk – noteikumi Nr.88) pielāgošanu *euro* ieviešanai. Šobrīd spēkā esošo noteikumu Nr.88 19.5.apakšpunktā un 5.pielikumā paredzēts, ka īpaši rupjš iekšējās kārtības noteikumu pārkāpums ir svešas mantas paņemšana (ja bērns neatzīstas, bet to konstatē darbinieki un kaitējums ir mazāks par pieciem latiem). Saskaņā ar noteikumu Nr.88 8.11.apakšpunktu bērnam ir tiesības saņemt sūtījumus un pienesumus, tajā skaitā atbilstoši 2.pielikuma 9.punktam skaidru naudu (ne vairāk kā Ls 10). Noteikumos Nr.88 minētās naudas summas ir noteiktas latos nevis *euro*. Līdz ar to noteikumos Nr.88 nepieciešams izdarīt grozījumus, aizstājot naudas summas, kas noteiktas latos ar *euro*. Ievērojot to, ka skaitliskā vērtība latos ir noteikta ar noapaļotu skaitli, nosakot skaitlisko vērtību *euro* arī būtu jānosaka noapaļota skaitliskā vērtība *euro*.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir pielāgot noteikumus Nr.88 *euro* ieviešanai, t.i., konvertēt naudas summas no latiem uz *euro* atbilstoši *Euro* ieviešanas kārtības likuma 32.panta otrās daļas 2.punktā atrunātajam principam, kur paredzēts, ka tiesību normā skaitliskā vērtība latos, kas noteikta ar noapaļotu skaitli (noapaļota ar precizitāti līdz 0,1; 1; 10; 100 un tamlīdzīgi), tiek aizstāta ar skaitlisko vērtību *euro*, to konvertējot saskaņā ar Eiropas Savienības Padomes noteikto valūtas maiņas kursu un noapaļojot uz augšu vai uz leju ar precizitāti, kas nav mazāka par noapaļošanas precizitāti skaitliskajai vērtībai latos.Eiropas Ekonomikas un finanšu lietu padome (ECOFIN) 2013.gada 9.jūlijā pieņēma galīgo lēmumu par Latvijas pilntiesīgu dalību Ekonomikas un monetārajā savienībā (EMS) no 2014.gada 1.janvāra, atceļot līdz šim spēkā bijušo „atliktās dalības” statusu. Vienlaikus vēl 2005.gadā Latvijas Bankas fiksētais lata kurss attiecībā pret *euro* (0,702804) apstiprināts kā neatsaucami fiksēts pārejas kurss uz *euro*. Līdz ar to par pamatu noteikumu Nr.88 19.5.apakšpunkta, 2.pielikuma 9.punkta un 5.pielikuma grozījumiem ir ņemts Eiropas Savienības Padomes neatsaucami fiksētais lata kurss attiecībā pret *euro* un aprēķins veikts, izmantojot kursu EUR 1 = LVL 0,702804. Noteikumu Nr.88 19.5.apakšpunktā un 5.pielikumā ietvertā naudas summa nosaka pārkāpuma rezultātā nodarītā kaitējuma apjomu. Līdz ar to minētā skaitliskā vērtība būtu noapaļojama uz leju, jo nav pamata citai personai nodarītā kaitējuma apjoma palielināšanai.Savukārt noteikumu Nr.88 2.pielikuma 9.punktā ir noteikta summa, kādu ir tiesības nodot bērnam sūtījuma vai pienesumā veidā. Tādējādi minētā summa būtu jānoapaļo uz augšu, neradot personai nelabvēlīgāku tiesisko regulējumu. Grozītās tiesību normās lietotās skaitliskās vērtības latos aizstāšana ar skaitlisko vērtību *euro* nerada vērā ņemamu negatīvu ietekmi uz valsts budžetu. |
| 5. | Projekta izstrādē iesaistītās institūcijas | Projekts šo jomu neskar.  |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts ir tehnisks projekts, kas paredz tikai naudas summu konvertāciju no latiem uz *euro.* Projekts nemaina pastāvošo tiesisko regulējumu pēc būtības. |
| 7. | Cita informācija | Nav. |

*Anotācijas II, III, IV, V, VI un VII  sadaļa – projekts šīs jomas neskar*

Izglītības un zinātnes ministrs V.Dombrovskis

Iesniedzējs: izglītības un zinātnes ministrs V.Dombrovskis

Vīza: valsts sekretāre S.Liepiņa

05.08.2013.

628

D.Bīlmanis

Izglītības departamenta juriskonsults

67047702, dainis.bilmanis@izm.gov.lv